Trelis/gawiki huggingface dataset:
Henry Power. Lia agus turgnamhaí Sasanach ab ea Henry Power FRS (1623–1668), duine de na chéad Chomhaltaí tofa den Chumann Ríoga .
Saol.
Mháithreánaigh Power mar phinsinéir de chuid Coláiste Chríost, Cambridge i 1641 agus bhain sé BA amach i 1644. Tháinig sé chun bheith ina chomhfhreagraí rialta de Sir Thomas Browne, a bhí ina chónaí i Halifax 1633-1635 ar ábhair eolaíochta. Bhain sé MA amach i 1648, agus MD i 1655 (1654? ). Dealraíonn sé gur chleacht sé a ghairm ag Halifax le tamall, ach d’imigh sé go New Hall, in aice le Elland sa deireadh. Toghadh Power agus glacadh leis mar chomhalta den Chumann Ríoga 1 Iúil 1663, agus é féin agus Sir Justinian Isham ar na chéad chomhaltaí tofa.
D’éag sé sa Halla Nua ar 23 Nollaig 1668, agus adhlacadh é i séipéal na Naomh Uile, Wakefield, le pláta práis mar chuimhne air, le inscríbhinn Laidineach air, ar an urlár sa saingeal lár. 
Oibreacha.
Is é an t-aon saothar foilsithe aige ná 'Experimental Philosophy'. Pléann a thrí leabhar faoi seach le micreascópacht agus teoiric na gcorpainí ; turgnaimh Torricelli ; agus an folús, agus na bréagnuithe a mholtar d’oibreacha na nÍosánach Jacobus Grandamicus (Jacques Grandami, 1588–1672). 
Dlí Boyle.
I sraith turgnaimh le chara de chuid an teaghlaigh, Richard Towneley, d'aimsigh Henry Power an gaol idir brú agus toirt gáis ar a tugadh dlí Boyle ina dhiaidh sin. Rianaíodh an caidreamh seo in ""Experimental Philosophy." Mar sin féin, d’fhéadfadh go leor a mhaíomh mar sin féin gur luadh i lámhscríbhinn réamhfhoilsithe de “Experimental Philosophy” an hipitéis mar obair aonair Richard Towneley. Luaigh an teoraic bliain amháin níos luaithe roimh an foilseachán san “Experimental Philosophy” , a chinntigh, in éineacht le cur chun cinn Boyle ar an smaoineamh agus a stádas suntasach mar eolaí de chuid na huasaicme, go dtabharfaí "Dlí Boyle" ar an teoiric. Chuir Boyle i leith Towneley mar an t-aon taighdeoir, ag cinntiú nach dtabharfaí ach beagán aitheantais do ranníocaíochtaí Power.
Franz Nikolaus Finck. Focleolaí Gearmánach ab ea Franz Nikolaus Finck (26 Meitheamh 1867 – 4 Bealtaine 1910). Rugadh é in Krefeld. Ba ollamh le Teangeolaíocht Ghinearálta in Ollscoil Bheirlín é.
Thug sé cuairt ar Oileáin Árann in Éirinn, áit a raibh cónaí air le cainteoirí Gaeilge na hÉireann. An leabhar "Die araner Mundart: ein Beitrag zur Erforschung des Westirischen" (An Canúint Árann: Deilbhíocht do Thaiscéalaíocht na Gaeilge Iartharaí) a tháinig as a thaighde ar an bhfoghareolaíocht Ghaeilge. Bhíodh béim ar an staidéar ar canúintí iargúlta teangacha ina shaintréith oibre de chuid Finck. D'oibrigh sé ar theangacha éagsúla eile, ach ba fhearr aithne uaidh idir a chomhghleacaithe as a obair ar theangacha an réigiúin Chugais. D’oibrigh sé ar an dteanga Airméanach go cuimsitheach, agus chur sé le chéile gramadach na teanga sin.
Chreid Finck go raibh na teangacha uilig an Chugais gaolmhar; is eol go bhfuil sé seo mícheart anois.
John Peabody Harrington a bhí i measc a mhac léinn.
Conall Laeg Breg. Rí Bhreá de rítheaghlach Shíol Aodha Sláine, géag d'Uí Néill an Deiscirt, ba ea Conall Laogh Breá mac Aodha Sláine (Sean-Ghaeilge Conall Laeg Breg mac Áedo Sláine) (bás 612). An tArdrí Aodh Sláine mac Diarmada (bás 604) ba ea a athair. Bhí sé i réim ón mbliain 604 go dtí 612. Ní thugtar an teideal "rig Brega" dó sna hannála, ach feictear é sa dara háit i ndán na ríthe "Síl Aeda Sláne Na Sleg", caomhnaithe sa Leabhar Laighneach. 
Bhí Suibhne mac Colmáin (bás 600) maraithe go fealltach ag a uncail, Aodh athair Conaill, a maraíodh féin i mbun catha ag Conall Guthbinn mac Suibhne (bás 635), agus tharla achrann cathartha i measc Uí Néill an Deiscirt dá bharr. Maraíodh Conall mar thoradh ag Aonghas mac Colmáin (bás 621) de Chlann Cholmáin Bhig i "gCath Odba" sa bhliain 612.
Congal mac Áedo Sláine. Rí Bhreá de rítheaghlach Shíol Aodha Sláine, géag d'Uí Néill an Deiscirt, ba ea Conghal mac Aodha Sláine (Sean-Ghaeilge Congal mac Áedo Sláine) (bás 634). An tArdrí Aodh mac Diarmada (bás 604) ba ea a athair.
Bhí Suibhne mac Colmáin (bás 600) maraithe go fealltach ag a uncail, Aodh athair Conaill, a maraíodh féin i mbun catha ag Conall Guthbhinn mac Suibhne (bás 635), agus tharla achrann cathartha i measc Uí Néill an Deiscirt dá bharr. Ní insítear dáta theacht i réim Chonghaile accession sna hannála.
Maraíodh a dheartháir Conall Laogh Breá i "gCath Odba" ag Aonghas mac Colmáin Beag (bás 621) sa bhliain 612. Sa bhliain 634, cloíodh agus maraíodh Conghal agus a dheartháir Ailill Cruitire i "gCath Loch Trethin" (Loch Dreithin, Cnoc Fhreamhann, Contae na hIarmhí) ag Conall Guthbhinn féin a bhí a n-athair maraithe aige. Tugtar an teideal rí Bhreá do Chonghal sna hannála agus an eachtra seo á tuairisc.
Rí Bhreá fosta, agus sinsear Uí Chonaing as Cnóbha nó Tuaisceart Bhreá, ba ea mac Chonghaile, Conaing Cuirre (bás 662).
Ailill Cruitire. Rí Bhreá de rítheaghlach Shíol Aodha Sláine, géag d'Uí Néill an Deiscirt, ba ea Ailill Cruitire mac Aodha Sláine (Sean-Ghaeilge Ailill Cruitire mac Áedo Sláine) (na 634). An tArdrí Áed Sláine mac Diarmada (bás 604) ba ea a athair.
Ní fheictear sna hannála dáta a theacht i réim. Tugtar an teideal rí Bhreá dá dheartháir, Conghal, murab ionann agus Ailill féin.
Tuairiscítear sna hannála gur cloíodh agus maraíodh Ailill agus a dheartháir Conghal were defeated and slain sa bhliain 634 i Cath Loch Trethin ag an té féin, Conall Guthbinn de Chlann Cholmáin, a bhí a n-athair maraithe aige. Tugtar anseo an teideal rí Bhreá ar Chonghal, murab ionann is Ailill.
Feictear dán sa Leabhar Laighneach, ámh, a mhaíonn gur maraíodh Ailill i gCath Átha Goan ar bhruacha iarthair na Life sa bhliain 633 le linn achrann cathartha Laigean, agus Conall Guthbhinn arís an buaiteoir lena chomhghuaillí, Faolán mac Colmáin (bás 666?) Uí Dhúnlainge.
Sinsear Shíol Dlúthaigh ("Síl nDlúthaig"), ar a glaodh fosta "Fir Cúl Breg", ba ea Ailill Dlúthach mac Ailealla. Rí Fhir Cúl ba ea a gharmhac, Aodh mac Dlúthaigh (bás 701).
Conaing Coirre. Rí Bhreá de rítheaghlach Shíol Aodha Sláine, géag d'Uí Néill an Deiscirt, ba ea Conaing mac Conghaile (Sean-Ghaeilge Conaing mac Congaile (bás 662), ar a glaodh "Conaing Cuirre". Conghal mac Aodha Sláine (bás 634), iar-rí, ba ea a athair. Bhí sé i réim ón mbliain 634 go dtí 662 i gcríocha Chnóbha ("Cnogba"), nó Tuaisceart Bhreá.
Agus Conaing i gcoróin, bhí a uncailí, Diarmaid (bás 665) agus Blathmac (bás 665) ina gcomh-Ardríthe na hÉireann. Tuairiscítear sna hannála gur tharla cath idir Blathmac agus lucht leanúna Dhiarmada ag "Cath Ogomain" sa bhliain 662. Maraíodh Conaing ag troid ar son Bhlathmaic sa chath cathartha seo. Mharaigh fosta a chomhghuaillithe, "Ultán mac Ernaine", taoiseach na gCiannacht, agus "Cenn Fáelad mac Gerthide", taoiseach na gCiannacht Ard.
Uí Chonaing a glaodh ar a mhuintir a bhí ina ríthe ag Cnobha ina dhiaidh. Ríthe Bhreá fosta ba ea a mhic, Conghalach (bás 696) agus Iarghalach (bás 702). Ardrí Éireann ba ea "Cináed" mac Iargalaigh]] (bás 728) (ní raibh ach Ardrí Uí Chonaing eile ina dhiaidh, Conghalach Chnobha sa 10ú haois). Phós a iníon, Caintigern, Ceallach Chualann (bás 715), rí Laigean de chlann Uí Mháil. Máthair Naomh Kentigerna ba ea í.
Conghalach mac Conaing Choirre. Rí Bhreá de rítheaghlach Shíol Aodha Sláine, géag d'Uí Néill an Deiscirt, ba ea Conghalach mac Conaing Coirre (Sean-Ghaeilge Congalach mac Conaing Cuirre (bás 696). Conaing Coirre mac Conghaile (bás 662), iar-rí, ba ea a athair. Bhí sé i réim ina cheantar dúchais, Cnobha) nó Tuaisceart Bhreá ón mbliain 662 go dtí 696, agus rí Bhreá féin ó 695 go 696.
Bhí Síol Aodha Sláine i gceannas i lár na tíre le linn na tréimhse seo, ach bhíodh achrann cathartha idir na codanna éagsúla. Feictear Conghalach don chéad uair sna hannála nuair a cloíodh é sa bhliain 688 i "gCath Imligh Pich" ag Niall mac Cearnaigh Sotal (bás 701) de chlann Uí Chearnaigh as Loch Gabhair i ndeisceart Bhreá. Tháinig Conghalach slán as an gcath, ach maraíodh a chomhghuaillithe, "Dub dá Inber", rí Ard Chiannachta, agus "Uarchride Ua Oissíne" as Conaille Muirtheimhne. Dar le hAnnála Easpacha na hÉireann, tháinig na Ciannachta mar thoradh faoi riail eachtrannach.
Sa bhliain 695, mharaigh Conghalach agus a ghaol Aodh mac Dlúthaigh (bás 701) de Shíol Dlúthaigh an tArdrí, Fíonsneachta Fleách, agus a mhac, Breasal, at Greallaigh Dollaith. Dar le hAnnála Tiarnaigh, tharla seo le linn catha, ach insítear i nAnnála Easpacha gur maraíodh Fíonsneachta ina phobal. Rinne rí Bhreá ansin de Chonghalach.
Tá fianaise ann i nAnnála Uladh go raibh Conghalach ina iarrthóir ar an ard-ríogacht, in iomaíocht le Loingseach mac Aonghasa de Chinéal Chonaill. Ní insítear tús réimeas Loingsigh go dtí bás Conghalaigh, bunaithe is dócha ar chur síos i gcroinic a scríobhadh ar Oileán Í.
Rí Bhreá fosta ba ea mac Conghalaigh Amalghaidh (bás 718). Mac eile leis ba ea Fearghal (bás 718). Maraíodh iad beirt i gCath Cheanannais ag fir Uí Chearnaigh. Maraíodh mac eile Suibhne (bás 722) i gCath Alúine, inár chloígh gur Laighean fir Uí Néill.
Robert Gunther. Staraí eolaíochta, zó-eolaí , agus bunaitheoir Mhúsaem Stair na hEolaíochta, Oxford ab ea Robert William Theodore Gunther (23 Lúnasa 1869 - 9 Márta 1940).
Bhí athair Gunther, Albert Günther, ina Choimeádaí Zó-eolaíochta ag Músaem na Breataine i Londain. Cuireadh oideachas ar Robert Gunther i Scoil Choláiste na hOllscoile, ceangailte le Coláiste na hOllscoile, Londain. I dtreo dheireadh a chuid scolaíochta d’fhreastail sé ar léachtaí i gColáiste na hOllscoile féin. Toghadh é chun demi-scoláireacht i gColáiste Magdalen, Oxford, i 1965 agus chuaigh sé i mbun oibre i 1888. Chuaigh sé isteach i gClub Eolaíochta Ollscoil Oxford ina chéad téarma ag Magdalen agus ina dhiaidh sin ghlac sé le hÁnracht sa Choláiste.
Sa bhliain 1911, bhog Gunther agus a theaghlach go 5 Folly Bridge, teach ard neamhghnách agus sainiúil ar oileán beag ar an Tamais in aice leis an droichead. Bhí an abhainn seo lárnach dá shaol. Ba cheannródaí é ar chaomhnú an chomhshaoil in Oxford.
Ó 1923, chuir Robert Gunther sraith ceithre leabhar déag ar fáil ar "Early Science in Oxford", a "magnum opus", an ceann deireanach le feiceáil i 1945. Cuireadh iad seo ar fáil faoi choimirce Chumann Staire Oxford agus cuireadh i gcló iad ag an Clarendon Press, Oxford. Chlúdaigh an cúigiú imleabhar déag óna mhac AE Gunther i 1967 saol Robert Gunther féin.
Idir 1926 agus 1930, bhunaigh Gunther Músaem Stair na hEolaíochta i bhfoirgneamh Old Ashmolean, le deacracht áirithe: is cosúil nár roinn mórán dá lucht comhaimsire a paisean d’uirlisí eolaíochta stairiúla, agus go deimhin déanann an tsraith Luath-Eolaíochta trácht deilgneach air mainneachtain na réamhtheachtaithe i gcomhlachtaí measúla éagsúla rudaí den sórt sin a chaomhnú. Bhí bailiúchán tosaigh an mhúsaeim bunaithe ar bhailiúchán uirlisí eolaíochta a chara Lewis Evans, a bronnadh i 1924.
Fuair Gunther bás tar éis breoiteachta gairid, agus é ag fanacht i dteach cara i sráidbhaile theas Oxfordshire, South Stoke. Tá sé féin agus a bhean, Amy, curtha i Heacham, Norfolk, i láthair uaighe teaghlaigh Rolfe, tar éis dóibh stair a theaghlaigh a scríobh. Tháinig Frank Sherwood Taylor i gcomharbacht air mar Choimeádaí Mhúsaem Stair na hEolaíochta.
Tá cartlann lámhscríbhinní a bhailigh Gunther i seilbh Mhúsaem Stair na hEolaíochta. 
Teaghlach.
Ba mhac é le Albert Günther, agus a chéad bhean Roberta Mitchell née McIntosh (1842-1869), deirfiúr le William M’Intosh .
Sa bhliain 1900, phós sé Amy née Neville-Rolfe, iníon le hEustace Neville-Rolfe CVO (1845-1908), Ard-Chonsal HM ag Napoli, agus Emily Auber Frances née Thornhill (1844–1900). Bhí beirt mhac acu: Eustace Rolfe Gunther (1902–1940) agus Albert Everard Gunther (1903–1998).
Irgalach mac Conaing. Rí Bhreá de rítheaghlach Shíol Aodha Sláine, géag d'Uí Néill an Deiscirt, ba ea Iorgalach mac Conaing Coirre (Sean-Ghaeilge Írgalach mac Conaing Cuirre) (bás 702). Conaing Coirre mac Conghaile (bás 662) ba ea a athair, Conghalach (bás 696) a dheartháir, iar-ríthe beirt. Bhí sé i réim ón mbliain 696 go dtí 702.
Feictear Iorghalach mar ráthóir ar Cháin Adhamhnáin le Naomh Adhamhnán a socraíodh ag Sionad Bhiorra sa bhliain 697, áit a nglaoitear rí Chiannacht air.
Ag tús réimeas Iorgalaigh, thosaigh dian-achrann idir Uí Chonaing agus Uí Chearnaigh as Loch Gabhair i ndeisceart Bhreá. Cloíodh a dheartháir Conghalach ag Niall mac Cearnaigh Sotal (bás 701) i gCath Imligh Pich sa bhliain 688. Mharaigh Iarghalach Niall, a bhí faoi chosaint Adhamhnáin, ag Drumain Ua Casan sa bhliain 701. Insítear i nAnnála Easpacha na hÉireann an mhallacht a chuir an naomh ar Iorghalach de bharr an ghnímh seo:
Dar leis an gcur síos i nAnnála Easpacha, chuir Adhamhnán mallacht fosta ar mhuintir Iorghalaigh. Bhí a bhean chéile Muireann ní Cheallaigh (bás 748) ag iompar clainne agus d'impigh sí ar Adhamhnán a leanbh sa bhroinn a spáráil. Rinne sé mar a iarradh air, ach leathdhall ba ea Cináed ag a mbreith, agus dá bharr a leasainm "Cináed" Caoch. D'éag Cináed sa bhliain 728, clóite agus maraithe i gCath Dhroim Chorcainn (nó Chiaráin) ag Flaithbheartach mac Loingsigh de Chineál Chonaill.
Insítear i nAnnála Uladh gur éag Iorghalach sa bhliain 702 nuair a mharaigh Briotanaigh é Britons i nÁth Cliath ar an trá y Inis Mac Neasáin, agus déantar nasc leis seo agus mallacht Adhamhnáin i nAnnála Easpacha.
Tugann aistreoir na nAnnál Easpach, Joan Radner, faoi ndeara, cé go bhfuil fianaise le fáil sna hannála Éireann maidir le básanna Néill agus Iorghalaigh, agus caoiche "Chináed", nach féidir muinín a chur sa chuid eile den scéal agus "gur féidir an seanscéal a chur sna bearnaí idir iontrála na n-annál".
Amhalaidh mac Conghalaigh. Rí Bhreá de chlann Uí Chonaing de rítheaghlach Shíol Aodha Sláine, géag d'Uí Néill an Deiscirt, ba ea Amhalaidh mac Conghalaigh (Sean-Ghaeilge Amalgaid mac Congalaig (bás 718). Congalach mac Conaing Cuirre (bás 696) ba ea a athair. Bhí sé i réim i dtuaisceart Bhreá ón mbliain 702 go dtí 718.
Ba mhó le réimeas Amhalaí agus dhá eachtra, mar a bhí an t-achrann i measc clanna Shíol Aodha Sláine, agus tús le teacht ar ais i gcumhacht de Chlann Cholmáin as Uisneach. Bhí ríogacht Bhreá in iomaíocht idir Uí Chonaing agus Uí Chearnaigh as Loch Gabhair. Bhí beirt fhear Uí Chearnaigh ina ríthe Bhreá le linn an ama úd, Fógartach mac Néill (bás 724) agus Conall Grant mac Cearnaigh Sotal (bás 718). Bhí comhaontas idir Uí Chonaing agus Síol Dlúthaigh as Fir Cúl Bhreá.
D'fhás an t-achrann idir tuaisceart agus deisceart tar éis dúnmharú Niall mac Cearnaigh Sotal (died 701) ag uncail Amhalaí, Iorghalach mac Conaing Coirre (bás 702). I ndiaidh seo, chloígh agus mharaigh chomhghuaillí Amhalaí, Flann mac Aodha (bás 714) de Shíol Dlúthaigh, Maine mac Néill Uí Chearnaigh i mbun catha sa bhliain 712.
Is amhlaidh gur thug an tArdrí, Fearghal mac Maoil Dúin (bás 722) de Chineál Eoghain a chuid tacaíochta do Chlann Cholmáin sa Mhí. Sa bhliain 711, bhuaigh Fearghal ag Cath of Sliabh Fuaith (Contae Ard Mhacha) agus maraíodh ann "Cú Raí mac Áedo" de Shíol Dlúthaigh i dteannta le rí Uí Méith. Sa bhliain 714, throid ionadaí Fearghail sa deisceart, Murchadh na Mí (bás 715) as Uisneach, Cath Bile Tened ("Billywood", Contae na Mí), inar maraíodh Flann, chomhghuaillí Amhalaí. Níor chinntitheach é an cath ámh. Dhírigh Fearghal a aird ansin ar mhuintir Uí Chearnaigh.
Sa bhliain 718, tharla Cath Cheanannais idir na clanna iomaíocha, agus bhuaigh Conall Grant Uí Chearnaigh. Maraíodh Amhalaidh agus a dheartháir Fearghal, i dteannta lena gcomhghuaillithe, Gormghal mac Aodha de Shíol Dlúthaigh agus Tuathal ó Faolchon de Chlann Cholmáin Bhig.
Ríthe Bhreá fosta ba ea mic leis, Conaing (bás 742) agus Dúnghal (bás 759).
Conall Grant mac Cearnaigh. Rí Bhreá de chlann Uí Chearnaigh as Loch Gabhair de rítheaghlach Shíol Aodha Sláine, géag d'Uí Néill an Deiscirt, ba ea Conall Grant mac Cearnaigh (Sean-Ghaeilge Conall Grant mac Cernaig) (bás 718). An tArdrí, Diarmaid mac Aodha Sláine (bás 665), ba ea a sheanathair. D'éag a athair, Cearnach Sotal, de phlá sa bhliain 664.
Le linn na ré seo, bhíodh achrann idir na clanna tuaisceartacha de Shíol Aodha Sláine, Uí Chonaing as Cnóbha agus Síol Dlúthaigh as Fir Cúl Bhreá san áireamh, agus an chlann deisceartach Uí Chearnaigh. Bhí deartháir Chonaill, Niall maraithe ag rí Bhreá Uí Chonaing, Iorghalach mac Conaing Coirre (bás 702).
Bhíodh coimhlint fosta idir na clanna le haghaidh ríogacht Bhreá. Bhí beirt eile de chuid na linne sin a mheasadh gur ríthe Bhreá iad, mar a bhí Amhalaidh mac Conghalaigh (bás 718) Uí Chonaing, agus nia Chonaill, Fógartach mac Néill (bás 724).
Ráthóir ar son Cháin Adhamhnáin ba ea Conall, curtha i bhfeidhm ag Sionad Bhiorra sa bhliain 697, ina tugadh an teideal rí Deiscirt Bhreá dó. Cuireadh teidil le liosta na ráthóirí sa bhliain 727, ach ní fheictear 'regis Deisceird Breg' i nAnnála Uladh go dtí an bhliain 751.
Sa bhliain 712, maraíodh a nia Maine mac Néill i mbun chatha in éadan Fhlainn mhic Aodha (bás 714) de Shíol Dlúthaigh. Sa bhliain 714, cuireadh a nia Fógartach as a choróin, b'fhéidir ag an Ardrí Fearghal mac Maoil Dúin (bás 722) de Chineál Eoghain, agus d'imigh sé ar deoraíocht go dtí an Bhreatain. Is dócha gur tháinig Conall i réim ansin, agus sa bhliain 715, bhí sé ciontach ag dúnmharú Mhurchadha na Mí, rí Uisnigh de Chlann Cholmáin, ionadaí Fhearghaile. Tháinig Fógartach ar ais i gcoróin i mBreá sa bhliain 716.
Sa bhliain 718, i gCath Cheanannais, chloígh agus mharaigh Conall Amhalaidh as Cnóbha agus a dheartháir Fearghal, i dteannta lena gcomhghuaillithe, Gormghal mac Aodha de Shíol Dlúthaigh agus Tuathal ó Faolchon de Chlann Cholmáin Bhig. Rinne an tArdrí Fearghal idirghabháil agus rinne sé Conall a maraithe dhá mhí níos deireanaí.
Bhíodh sliochtaigh Chonaill, Síol Chonaill Ghraint bunaithe ag Calatroim, in iomaíocht le sliochtaigh a dhearthár Niall, príomhchlann Uí Chearnaigh ag Loch Gabhair, iad uile de Shíol Aodha Sláine as Deisceart Bhreá. Rí Dheisceart Bhreá ba ea mac Chonaill, Niall (bás 778). Maraíodh mac eile, Ailill (bás 722) i gCath Alúine, inar chloígh muintir Uí Néill fir na Laigean.
Robert Hooke. Eolaí agus ailtire Sasanach ab ea Robert Hooke FRS,(18 Iúil 1635 - 3 Márta 1703), ileolaí, ar a tugadh "England's Leonardo" le déanaí, agus é ag baint úsáide as micreascóp, ba é an chéad duine a rinne íomháú ar miocrorgánach. Fiosraitheoir eolaíoch a bhí ar an ngannchuid agus é ina luath-aosacht, fuair sé saibhreas agus meas trí níos mó ná leath de na suirbhéanna ailtireachta a dhéanamh tar éis tine mór Londain i 1666. Bhí Hooke ina bhall den Chumann Ríoga freisin agus ó 1662 bhí sé ina choimeádaí ar thurgnaimh. Bhí Hooke ina Ollamh le Céimseata i gColáiste Gresham freisin.
Mar chúntóir don eolaí fisiceach Robert Boyle, thóg Hooke na caidéil fholúis a úsáideadh i dturgnaimh Boyle ar dhlí an gháis, agus rinne sé féin turgnaimh. Sa bhliain 1673, thóg Hooke an teileascóp Gréagóra is luaithe, agus ansin bhreathnaigh sé ar rothlú na pláinéid Mars agus Iúpatar. Spreag an leabhar "Micrographia" a scríobh Hook sa bhliain 1665 imscrúduithe micreascópacha Mar sin, ag breathnú ar iontaisí micreascópacha, thacaigh Hooke le héabhlóid bhitheolaíoch. Agus é i mbun fiosrúcháin san optaic, go sonrach le hathraonadh solais, bhain sé tonnteoiric an tsolais amach. Ba é an chéad duine é a thaifead hipitéis ar forbairt theirmeach damhna, comhdhéanamh an aeir le cáithníní beaga ag achair ní ba mhó, agus teas mar fhuinneamh.
San fhisic, rinne sé neasú ar dhearbhú turgnamhach go gcothaíonn domhantarraingt dlí an chearnfhaid inbhéartaigh, agus rinne sé hipitéis ar dtús maidir le gaol den sórt sin i ngluaiseacht phláinéid, agus ansin, prionsabal a chuir Isaac Newton chun cinn agus a foirmíodh i Dlí Newton faoi Imtharraingt na Cruinne. Chuir tosaíocht faoin léargas seo leis an iomaíocht idir Hooke agus Newton, a chuir as do oidhreacht Hooke dá bharr. I ngeolaíocht agus bpailé-ointeolaíocht, chéap Hooke an teoiric chruinneog comhdhéanta de thalamh agus uisce, d'easaontaigh sé leis an dearcadh focal ar fhocal ar an Bhíobla faoi aois an Domhain, thug sé hipitéis faoi díobhadh na speiceas orgánach, agus d'áitigh go raibh iontaisí ar mhullach na gcnoc agus na sléibhte ardaithe ag próisis gheolaíocha. Chuidigh obair cheannródaíoch Hooke i suirbhéireacht talún agus i bhforbairt léarscáileanna ar an gcéad léarscáil nua-aimseartha de phleanchruth, cé gur diúltaíodh dá phlean greillechóras do Londain i bhfabhar é a atógáil ar na bealaí atá ann cheana. Ina ainneoin sin, bhí Hooke lárnach maidir le sraith rialuithe pleanála a cheapadh a mbeidh tionchar acu i gcónaí.
Saol agus saothair.
Luathshaol.
Tagann cuid mhaith dá bhfuil ar eolas faoi luathshaol Hooke ó dhírbheathaisnéis a thosaigh sé i 1696 ach nár chríochnaigh sé riamh. Luann Richard Waller é ina réamhrá le "The Posthumous Works de Robert Hooke, MDSRS", a cuireadh i gcló i 1705. Is iad saothar Waller, mar aon le John Ward 's "Lives of the Gresham Professors" (le liosta dá mhórshaothair) &lt;ref&gt;
Comhthaobhacht (airgeadas). Cineál urrúis, go háirithe urrús de chineál neamhphearsanta, ar nós bannaí nó scaireanna, a úsáidtear chun iasacht (mar shampla iasacht bainc) a ráthú, is ea comhthaobhacht. Tá na hurrúis nó na sócmhainní ar fáil d'iasachtóir má loiceann an t-iasachtaí ar aon aisíocaíochtaí iasachta
Arbatráiste. Aistriú neamh-amhantrach cistí ó mhargadh amháin go margadh eile is ea arbatráiste, chun tairbhe a bhaint as difríochtaí i rátaí úis, i rátaí malairte, nó i bpraghsanna tráchtearraí idir dhá mhargadh. Bíonn an t-aistriú neamh-amhantrach mar nach n-athróidh arbatráisteoir ó mhargadh amháin go margadh eile ach nuair is eol dó na rátaí nó na praghsanna sa dá mhargadh agus nuair is mó an brabús atá le déanamh ná costais na hoibríochta.
Cineálacha éagsúla.
Arbatráiste geografach.
Cleachtas trádála lena gceannaítear earraí, urrúis nó airgeadra, srl i margadh geografach amháin chun é a dhíol i gceann eile áit a bhfuil praghas níos airde le fáil air. 
Arbatráiste coinbhéirseach.
Tá an t-arbatráisteoir ag súil le coinbhéirseacht sa mheán, nó cúlú ar an meán de ghnáth.
Arbatráiste íoc is iompair.
Straitéis trádála arbatráiste i margaí (tráchtearraí nó airgeadais de ghnáth) trína socraítear réamhphraghsanna agus praghsanna todhchaíochtaí a bheith cothrom leis an spotphraghas reatha móide na costais a bhaineann lena thabhairt ar aghaidh go dtí am seachadta.
Arbatráiste triantánach.
Gníomhaíocht chun buntáiste a ghnóthú de bharr na difríochta i gcás nach ionann na praghsanna sa mhargadh agus an praghas ba chóir a bheith ann le cothromaíocht.
Arbatráiste úis faoi chumhdach.
Infheistíocht in urrús margaidh airgid eachtrannaigh agus réamhdhíol comhuaineach an airgeadra ina bhfuil an t-urrús sin ainmnithe.